# Apamea de Frígia

### De Viquipèdia

Apamea de Frígia fou una ciutat a la riba d’un petit afluent del Meandre, a Frígia, fundada pel selèucida Antíoc Soter, que li va donar el nom de la seva mare Apama. Plini diu que antigament es va dir Celenos, després Cibotos i finalment Apamea, però el primer nom correspon de fet a una ciutat propera.

Durant les Guerres Mitridàtiques va patir un gran terratrèmol que va fer sorgir i desaparèixer llacs i va desviar rius. Sota domini romà va formar part de Cilícia (era part d’aquesta província durant el govern de Ciceró el 51 aC) però més tard fou inclosa a la província d’Àsia com a convent jurídic, amb sis ciutats principals, i nou petites ciutats. En temps de Claudi va patir un terratrèmol i va obtenir una exempció de taxes per cinc anys per refer-se. Al segle IV era part de la província de Psídia i era seu d’un bisbe.

Obtingut de "http://ca.wikipedia.org../../../a/p/a/Apamea_de_Fr%C3%ADgia_aa23.html"

Categoria: Ciutats de Frígia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English